《题郑以仁府掾南山堂》
明代·朱同

谷口郑子真，虽非陶处士。彭泽归去来，未必不同志。

古人论心不论迹，今人论迹不论心。曾子武城子思卫，出处一致非升沉。

筑堂悠然对平巘，碧云过雨南山远。孰谓今人非古人，淋漓文字见题扁。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。